**CENU APTAUJA NR. TNPz 2021/91**

**“Spāres muižas parka apgaismojuma izbūves 2.kārta”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets**: Spāres muižas parka apgaismojuma izbūves 2.kārta.**
	2. Apgaismojuma izbūve jāveic saskaņā ar Tehnisko shēmu (3. pielikums) un parka gaismekļiem jābūt atbilstoši 4. pielikumā norādītajam.
	3. Apjomi norādīti pievienotajā veicamo darbu tāmē (2. pielikums);
	4. Paredzamais līguma izpildes laiks - 2021. gada 15. decembris. Līguma izpildes termiņš var tikt pagarināts, ja ir pamatota materiālu piegādes kavēšanās;
	5. Darbu izpildes vieta: “Spāres muiža”, Ģibuļu pagastā, Talsu novadā;
	6. **Līgums ar šīs cenu aptaujas uzvarētāju tiks noslēgts pēc finansējuma saņemšanas. Plānotais līguma slēgšanas laiks – 20.oktobris.**
	7. Plānotā līguma summa:līguma summa nedrīkst pārsniegt 19 999,99 *euro* (deviņpadsmit deviņi simti deviņdesmit deviņi euro un 99 centi) bez pievienotās vērtības nodokļa (turpmāk – PVN);
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot pa e-pastu iepirkumi@talsi.lv līdz 2021. gada 13. oktobrim plkst. 16.00. Iesūtot piedāvājumu pretendentiem obligāti jānorāda: Pieteikums cenu aptaujai “Spāres muižas parka apgaismojuma izbūves 2.kārta”, identifikācijas Nr. TNPz 2021/91.
	2. Kontaktpersona: Ģibuļu pagasta pārvaldes vadītāja Kitija Vecmane, tel. 26554681, kitija.vecmane@talsi.lv.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija iepirkuma ietvaros nav saistoša.
3. **Piedāvājuma noformēšana:**
	1. Piedāvājums sastāv no sekojošiem dokumentiem: aizpildīta pielikumā pievienotā veicamo darba apjomu tabula (2. pielikums), aizpildīta pieteikuma veidlapa (1. pielikums), aizpildīta objekta apsekošanas veidlapa (5. pielikums), darba vadītāja sertifikāta kopija būvdarba vadīšanā;
	2. Piedāvājumam pilnībā jāatbilst veicamo darbu apjomiem (2. pielikums).
	3. Pretendents (t.sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	4. Informācija par Pretendentu – uzrāda ziņas par apakšuzņēmēju un visu personu grupas dalībnieku sekmīgi realizētiem vismaz 2 (diviem) līdzīgiem pakalpojumiem iepriekšējo 5 (piecu) gadu periodā līdz piedāvājumu iesniegšanas termiņa beigām.
	5. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Visa līgumā paredzētā summa tiks samaksāta 15 dienu laikā pēc pieņemšanas-nodošanas akta parakstīšanas.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētajai kontaktpersonai līdz piedāvājuma iesniegšanas termiņa beigām.
7. **Objekta apsekošana:**
	1. Pirms piedāvājuma iesniegšanas pretendentiem ir obligāti jāapseko objekts, iepriekš sazinoties ar kontaktpersonu.
	2. Pie iesniedzamajiem dokumentiem jāiesniedz apliecinājums par objekta apsekošanu (5. pielikums).
8. **Prasības pretendentam:** Darba veicējam jābūt atbilstošam būvdarbu vadīšanas sertifikātam. Sertifikāta kopija obligāti jāpievieno iesūtot pieteikumu dalībai cenu aptaujā. Speciālistam jābūt darba tiesiskajās attiecībās ar pretendentu.
9. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa netiks vērtēti.
10. **Iestāde:**
	1. Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām instrukcijā norādītajām prasībām. Neatbilstošie piedāvājumi netiks vērtēti.
	2. Pārbaudīs piedāvājumu atbilstību tehniskajai specifikācijai. Par atbilstošiem tiks uzskatīti tikai tie piedāvājumi, kuri atbilst visām tehniskajā specifikācijā norādītajām prasībām. Neatbilstošie piedāvājumi netiks vērtēti.
	3. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	4. 3 darba dienu laikā pēc lēmuma pieņemšanas informēs visus pretendentus par pieņemto lēmumu.
11. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda uzaicinājumā un tehniskajā specifikācijā noteiktajām prasībām, kā arī citos gadījumos saskaņā ar Likumu.